Аргун (лей)

Аргу́н (, ) — Пелевеёнксонь (Северной) Кавказсо Грузиянь ды Россиянь территориясо лей, Сунжань (Терекень бассейна) вить приток.

 Кодамо сон 
Леенть кувалмозо — 148 вп, бассейнанзо покшолмась — 3390 вп². Комамозо-прамозо 17,63 м/вп. Ведень ютавтомазо — 45,6 м³/с. Допрок весе эйсэ а вельтневкшны.

Аргунось ушодови Покш Кавказонь хребетэнь пелевеёнксонь пандочаматнень эйпандотнестэ. Вере чудемасонзо,  Шароаргун леенть марто вейсэндямозонзо, лемдеви Чанты-Аргун.

Мейле, валаня таркас лисема видьс ("Аргунонь ортат"(Кавказонь боковой хребетэсь)) леесь чуди  пандов Чечнява Аргунонь падолазовксканть, конатась леень лисьмапрятнень маласо аволь пек вирев, а вана ало малав весе вельтязь вирьсэ. Пурны эсензэ эйс пандова ламо чудевкстнэнь, конатнень ютксто сехте покшось — Шароаргун леесь — вейсэнди Аргунонть марто "ортатнень" вакссо-маласо. Аргунонь бассейнанть пандонь пельксэзэ ды сонзэ притоктнэ теить пандонь Чечнянть чивалгома ёнксонзо — Итум-Калинэнь ды Шатой буетнень. Те — чечентнэнь васень эрямо таркатнестэ вейке, тесэ ламо кезэрень аулонь каладо таркат (развалинат), косо теевкстнэ-стявтовкстнэ, коень коряс, башнянь кондят.

Валаня таркас лисемадо мейле Аргунганть юты Чечнянь Грозноень ды Шалинь буетнень ютксо границясь Сунжас прамо видьс. Лаймесэнть пек ламо эрицят. Войнадонть икеле тосо апак лотксе стявтсть усадьбань кондямо башка кудот.

Леенть ало чудемасонзо ашти Аргун ошось.

 Гидронименть чачомазо 
Аргунонть () чеченэнь смустезэ - теине домка пандолазкс, латко, гидроним («ark, arg» пандонь чеченэкс — «лей»).

 Невтевкст 

 Аргун (река на Сев. Кавказе) // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
 Аргун // Словарь современных географических названий / Рус. геогр. о-во. Моск. центр; Под общ. ред. акад. В. М. Котлякова. Институт географии РАН. — Екатеринбург: У-Фактория, 2006.

Категория:Чечнянь лейть
Категория:Грузиянь лейть